Erwin Sōwka niy żyje
Dzisiej, 21 stycznia, umar Erwin Sōwka, ślōnski malyrz prymitywista, grubiorz ze gruby Wieczorek we Janowie, ôstatni żyjōncy twōrca Grupy Janowskij.
Narodziōł sie we grubiorskij familiji na Giszowcu. Malowoł ôd szesnostego roku życio. Robiōł na grubie Giesche społym ze Ewaldym Gawlikym.
We swojij twōrczości nawiōnzowoł do grubiorskich mitōw i kultury antycznego wschodu. Czynsto przedstawioł kobiyce akty na tle Nikiszowca, dōmōw z wielgij platy, zegrōdkōw działkowych, grubiorzi i jejich pōmiyszkań.
Jego roboty prezyntowane były na Ślōnsku i za granicōm m.in. we Francyji, Italiji, i Chorwacyji, a znojś je idzie we zbiorach m.in.: Państwowego Muzeum Etnograficznego we Warszawie, Muzeum Norodowego we Wrocławiu, Muzeum Ślōnskigo w Katowicach, jak tyż we mocy polskich i zagranicznych prywatnych kolekcyji.
Ô malyrzu było stworzōnych pora filmōw, m.in. Lech Majewski sfilmowoł połnometrażowo ôpowiyść ô malyrzu i Grupie Janowskiej pt. „Angelus”.
W 2012 ôstoł laureatym Cegły Janoscha, nadgrody, co ja prziznowo katowsko redakcyjo Gazety Wyborczyj za zasugi w zachowowaniu kulturowyj tożsamości Gōrnego Ślōnska i rozsławianiu regiōnu. W 2013 bōł ôdznaczōny Złotōm Ôdznakōm Hōnorowōm za Zasugi dlo Wojewōdztwa Ślōnskigo. We 2017 roku dostoł strzybrno medalijo „Zasużōny Kulturze Gloria Artis”.
Erwin Sōwka, fot. Adrian Tync / Wikimedia Commons
szl_Latn szl_Latn szl_Latn szl_Latn szl_Latn szl_Latn szl_Latn ilo_Latn